CELEX: 62011CA0374
Language: fi
Date: 2012-12-19 00:00:00
Title: Asia C-374/11: Unionin tuomioistuimen tuomio (neljäs jaosto) 19.12.2012 — Euroopan komissio v. Irlanti (Jäsenyysvelvoitteiden noudattamatta jättäminen — Direktiivi 75/442/ETY — Sakokaivojen avulla poistetut kotitalousjätevedet maaseutualueilla — Yhteisöjen tuomioistuimen tuomio, jolla jäsenyysvelvoitteiden noudattamatta jättäminen todetaan — SEUT 260 artiklan 2 kohta — Toimenpiteet yhteisöjen tuomioistuimen tuomion täytäntöön panemiseksi — Rahamääräiset seuraamukset — Uhkasakko — Kiinteämääräinen hyvitys)

16.2.2013   
            
            
               FI
            
            
               Euroopan unionin virallinen lehti
            
            
               C 46/9
            
         Unionin tuomioistuimen tuomio (neljäs jaosto) 19.12.2012 — Euroopan komissio v. Irlanti
   (Asia C-374/11) (1)
   
   (Jäsenyysvelvoitteiden noudattamatta jättäminen - Direktiivi 75/442/ETY - Sakokaivojen avulla poistetut kotitalousjätevedet maaseutualueilla - Yhteisöjen tuomioistuimen tuomio, jolla jäsenyysvelvoitteiden noudattamatta jättäminen todetaan - SEUT 260 artiklan 2 kohta - Toimenpiteet yhteisöjen tuomioistuimen tuomion täytäntöön panemiseksi - Rahamääräiset seuraamukset - Uhkasakko - Kiinteämääräinen hyvitys)
   2013/C 46/15
   Oikeudenkäyntikieli: englanti
   
      Asianosaiset
   
   
      Kantaja: Euroopan komissio (asiamies: E. White)
   
      Vastaaja: Irlanti (asiamiehet: D. O'Hagen ja E. Creedon sekä A. Collins, SC, ja M. Gray, BL)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — Yhteisöjen tuomioistuimen asiassa C-188/08, komissio vastaan Irlanti, 29.10.2009 antaman sen tuomion täytäntöönpanon laiminlyönti, joka koskee jätteistä 15.7.1975 annetun neuvoston direktiivin 75/442/ETY (EYVL L 194, s. 39), sellaisena kuin se on muutettuna 18.3.1991 annetulla neuvoston direktiivillä 91/156/ETY (EYVL L 78, s. 32), 4, 7, 8, 9, 10, 11, 12, 13 ja 14 artiklan rikkomista sakokaivojen avulla poistettujen kotitalousjätevesien osalta — Jätteet, joita muu lainsäädäntö ei kata — Uhkasakon ja kiinteämääräisen hyvityksen määräämistä koskeva vaatimus
   
      Tuomiolauselma
   
   
               1)
            
            
               Irlanti ei ole noudattanut SEUT 260 artiklan 1 kohdan mukaisia velvoitteitaan, koska se ei ole toteuttanut asiassa C-188/08, komissio vastaan Irlanti, 29.10.2009 annetun tuomion, jolla todetaan, ettei kyseinen jäsenvaltio ole noudattanut jätteistä 15.7.1975 annetun neuvoston direktiivin 75/442/ETY, sellaisena kuin se on muutettuna 18.3.1991 annetulla neuvoston direktiivillä 91/156/ETY, 4 ja 8 artiklan mukaisia velvoitteitaan, täytäntöönpanon edellyttämiä toimenpiteitä.
            
         
               2)
            
            
               Irlanti velvoitetaan maksamaan Euroopan komissiolle ”Euroopan unionin omat varat” -tilille 12 000 euron uhkasakko kultakin päivältä, jolta edellä mainitussa asiassa komission vastaan Irlanti annetun tuomion noudattamisen edellyttämien toimenpiteiden toteuttaminen viivästyy, tämän tuomion julistamispäivästä siihen päivään saakka, kunnes edellä mainitussa asiassa komissio vastaan Irlanti annettu tuomio on pantu täysimääräisesti täytäntöön.
            
         
               3)
            
            
               Irlanti velvoitetaan maksamaan Euroopan komissiolle ”Euroopan unionin omat varat” -tilille 2 000 000 euron kiinteämääräinen hyvitys.
            
         
               4)
            
            
               Irlanti velvoitetaan korvaamaan oikeudenkäyntikulut.
            
         
      (1)  EUVL C 282, 24.9.2011.